A kollégium Rendezvényeink
Kollégiumi férőhely Szolgáltatások Elkérhető eszközök Elkérhető társasjátékok Konyha Mosás, szárítás, vasalás Háziorvos Társalgó-használat és rendezvényszervezés Vendégfogadás
Minden kollégiumi lakónak lehetősége van hozzáférést igényelni az internethez. Új lakóinkat arra kérjük, hogy a beiratkozásnál kiosztott regisztrációs lapot a 211/C szoba postafakkjába helyezzék el.
Aki már regisztrált, annak az újraaktiválást a nandornet@bolyai.elte.hu címen kell kérnie.
Az alagsorban található, a kulcsot hozzá a portán lehet átvenni.
A terem elhagyásával a világítást le kell kapcsolni.
A kollégium udvarán található, sötétedés után pályavilágítást a portán lehet kérni.
Ugyancsak itt kell kérni a pálya használatának végeztével a világítás lekapcsolását.
2 db mosógép + a 2. és a 3. emeleten szárítóhelységek
Szintenként található egy konyha elektromos tűzhellyel, mosogatóval, csepegtetővel, mikrohullámú sütővel, vízforralóval és egy étkezőhelyiség, ahol a közös és privát hűtők találhatóak, valamint blokkonként 3 kisszekrény.
A közös hűtők minden tanév elején beosztásra kerülnek a lakók között, a higiéniájukról nekik kell gondoskodni. A kollégiumi nevelők ellenőrzik ezeknek a tisztántartását.
FONTOS, hogy csak a fentebb említett eszközök tartoznak a konyha alapfelszereltségéhez, minden más valakinek a magántulajdonát képezi!
A kollégium alagsorában 2 mosógép található, amikhez zsetont 160 Ft-ért a portán lehet váltani. A mosások nyomonkövethetősége és a mosógépek előzetes foglalása végett a portán van elhelyezve beosztásról szóló papír, amire célszerű magát mindenkinek felírnia.
A kollégium ruhaszárítói a mosókonyhában és a 2. emeleti folyosó végén találhatók, utóbbiaknak a lábai pirosak, ezek szabadon használhatók, minden más szárító már valakinek a magántulajdona. Ruhaszárításra a 2. és 3. emeleten kijelölt helységekben van lehetőség.
Vasalásra a mosókonyhában van lehetőség.
kedd: 14:30-18:30
csütörtök: 14:30-18:30
péntek: páros heteken 14:30-18:30, páratlan heteken 8-12
Minden lakó fogadhat vendéget, ezt minden esetben jelezni kell a portán.
Nappali vendég fogadására este 11 óráig van lehetőség.
Amennyiben a vendég éjszakára is marad, vendégfogadó űrlap kitöltése és a szobatársak beleegyezése mellett 1000Ft/éjszaka bennalvási díjat kell fizetni a gazdasági irodában 3 munkanapon belül, vagy az adott hónap végéig.
Gaál Bence Daróczy Dávid Fodor Melinda Poór Kata Papp Tamás Gordos Árpád Mihály Bedő Botond
Gaál Bence vagyok, 1994. 01. 22-én születtem Sárváron. Jelenleg egy Vas megyei kis falucskában, Bögötén lakom szüleimmel és a húgommal. Általános
iskolába a szomszéd településre, Hosszúperesztegre jártam. Középiskolai tanulmányaimat a kőszegi Jurisich Miklós Gimnázium és Kollégiumban végeztem. Tanulmányaim során mindig is az informatika és a földrajz kötött le legjobban. Saját érdeklődésem és a tanáraim meghatározó szerepe miatt jelentkeztem az ELTE-re osztatlan tanári képzésre, földrajz-informatika szakos tanárnak, ahova sikeresen fel is vettek. A jelenlegi az ötödik évem, mint ELTE-s hallgató és ez nem a csúszások miatt van így, hanem mert a képzésem 6 éves. A tanulmányok mellett mindig is fontos volt számomra a sport. Középiskolában a kispályás labdarúgás, a súlylökés és diszkoszvetés volt, ami meghatározta a sportot számomra. Jelenleg ezekből csak a foci maradt meg sajnos. Tagja vagyok egy amatőr futsal csapatnak is, akikkel jelenleg az ELTE-BEAC Futsal Bajnokság „A” ligájának bajnoki címvédői vagyunk. A focin kívül még szeretek motorozni és vezetni is, és ebből adódóan nagy Forma1 rajongó vagyok. Szabadidőmben ezen felül szeretek zenét hallgatni és játszani is, valamint nagyon sok sorozatot nézek. A felsőfokú tanulmányaim kezdete óta a Nándorfejérvári úti kollégium lakója vagyok, tavaly ősszel pedig közel egyhangúan megválasztottak a helyi Diákbizottság elnökévé. 2016 júniusa óta megszakítások nélkül a KolHÖK elnökségének tagja vagyok. Az elnökségen belül a sportreferensi pozíciót töltöm be. A fentebb említett dolgokon túl, jelenleg az ELTE IK média- és oktatásinformatika tanszékén töltök be demonstrátori szerepkört.
A tavalyi megválasztásom óta úgy gondolom, hogy a lehető legtöbbet kihoztam az elnöki posztból és próbáltam mindent úgy csinálni, hogy az a lakóknak jó legyen. Ezt a munkát szeretném tovább vinni és egy aktív Diákbizottsággal, a kollégiumot még jobbá, élhetőbbé és családiasabbá tenni. Továbbra is egyik kiemelt célom, hogy minél több lakónkat tudjam aktivizálni és bevonni a kolis életbe, akár rendezvénylátogatásról, akár aktív segítségről legyen szó. Ahogy eddig is, próbálok mindenki számára elérhető lenni és mihamarabb megoldani a felmerült problémákat. Mivel kis kollégium vagyunk így, csak úgy, mint tavaly idén is a céljaim közt szerepel, hogy egy jó légkört tartsak fent a kollégium falai közt és hogy ezzel mindenki meg legyen elégedve. A kollégiumi kérdőív alapján ez valamelyest sikerült, azonban most a fenntartásra kell fokuszálni, valamint arra, hogy a színvonal folyamatosan emelkedjen. Az átalakított munkacsoportokkal és a KolHÖK-kel közösen mindent meg akarok tenni azért, hogy a lakóink jól érezzék magukat és örömmel gondoljanak erre a kollégiumra, mint otthonukra. Továbbra is szívesen adnék teret bármilyen kezdeményezésnek, ami lakóink fejéből pattan ki. Legyen az a lakó Diákbizottsági tag, vagy sem. Úgy gondolom, hogy vagyok elég közvetlen ahhoz, hogy bárki nyugodtan fordulhat hozzám a problémáival, vagy ötleteivel. Értetek, lakókért vagyok, vagyunk a Diákbizottsággal és azért, hogy maximális elkötelezettséggel képviseljünk titeket, érdekeiteket bármilyen helyzet is adódjon. Hiszem azt, hogy közösen minden problémát meg tudunk oldani és minden felmerülő nehézségre tudunk majd megoldást találni.
Daróczy Dávid
Daróczi Dávid földrajz-informatika tanárszakos hallgató vagyok, idén a második évemet kezdtem a Nándorfejérvári úti kollégiumban, előtte három évet lehúztam a Vezér útiban, szóval igencsak veteránnak számítok ezen a téren... amelyet előnyként tartok számon, ugyanis sok rendezvényt megéltem, és többen résztvehettem segítőként, illetve szervezőként az elmúlt évek során, ezért ettől az évtől kezdve szeretném a kollégium, vagyis a Ti szolgálatotokba állítani és kamatoztatni a már megszerzett tudásomat - „főállásban”.
Az itteni közösség egészen közel került hozzám, a továbbiakban szeretném kiszolgálni az igényeiteket, és a kikapcsolódásra szánt időtöket minél érdekesebb és izgalmasabb programokkal lekötni, legyen szó kulturális-, vagy sporteseményről, egy kellemes esti filmezésről, társasozásról, tábortüzezésről, esetleg veretős buliról. Amennyiben megtiszteltek a bizalmatokkal, ígérem, mindent meg fogok tenni, hogy kellemes szájízzel gondoljatok a kollégiumunkra! :)
A nevem Fodor Melinda, első éves biológia-földrajz tanárszakos hallgató vagyok. Idén a 6. évemet töltöm kollégiumban. Évközben beléptem a Fenntarthatósági és a Rendezvényszervező munkacsoportba.
Nagyon megtetszett a csapatmunka és a tagok segítőkészsége, ezért is szeretnék tovább tevékenykedni a Diákbizottságon belül.
Köszönöm, ha megtisztelsz a szavazatoddal.
Poór Katalin, Kata vagyok 1994. május 25-én születtem Veszprémben és onnan nem messze, Balatonfüreden nőtem fel és oda jártam általános-és középiskolába is. Tanulmányaimat 2013. őszén kezdtem meg az ELTE osztatlan tanári, történelem és földrajz szakján, azóta is ezen a képzésen vagyok, most már, mint 5. éves hallgató. Idén már 3. tanévemet töltöm kollégiumunk falai között és az elmúlt 2 tanévben erősítettem a Diákbizottság csapatát, mint Kommunikációs referens, de emellett kivettem a részemet a rendezvények megszervezésében és lebonyolításában is, valamint a fogadó órák megtartásában.
Idén korábbi tevékenységeimet szeretném folytatni és bővíteni azzal, hogy a rendezvények szervezésében nagyobb szerepet vállalok és a kollégiumi rendezvények körét tovább szélesítem.
Remélem bemutatkozásom elnyerte a tetszésedet.
Papp Tamás vagyok, Tiszaújvárosból érkeztem, középiskolai éveimet Debrecenben töltöttem, ott is kolis voltam. Jelenleg másodéves geológus hallgató, valamint Földtudományi szakos mentor vagyok. Itt a koliban is a második évemet kezdtem meg. Tavaly a rendezvényszervezői munkacsoport keretén elül segítettem a Diákbizottság munkáját, illetve az Utánpótlásképzésben is részt vettem, ahol betekintést nyertem a DB és a KolHÖK működésébe, ami nagyon felkeltette az érdeklődésemet. Azért szeretnék csatlakozni az NFK Diákbizottságához, mert az UPK alatt nyert ismereteimet hasznosítva szeretném gördülékenyebbé tenni a DB munkáját. A mentorsággal szerzett tapasztalataimat felhasználva úgy gondolom, segítenék a lakók szorosabb közösségé való
Ha szimpatikusnak találod a bemutatkozásomat, gyere el csütörtökön, és támogass egy szavazattal!
Gordos Árpád Mihály
A nevem Gordos Árpád Mihály, 19 éves, első éves szociológia hallgató vagyok. Bár még csak egy hónapja töltöm a napjaimat a kollégiumban, még mindig új a pesti "nagybetűs élet", már most nagyon megtetszett a DiákBizottság és a munkája. Nagyon érdekesnek találom, hogy jómagam is alakíthassam a kollégiumi életet, s javaslatokat tehessek annak működésére, akár színesebbé tételére. Az én életemben mindig nagyon fontos szerepet töltött be a közösségi munka. Számomra ez nem is igazán mondható munkának, hiszen élvezem a szervezést, programokon való aktív részvételt, ötletelést.
A gimnáziumi éveim alatt is számtalanszor kért fel az osztályom a diáknapi előadások megtervezésére, hiszen ismertek, és tudták, hogy idővel mindig valamilyen egyedi és új ötlettel rukkolok elő. Az iskolai egyéb eseményeken (nemzeti és iskolai ünnepélyek, vetélkedők, előadások stb) is mindig szívesen vettem részt - akár annak megszervezéséről, akár a részvételről vagy akár bármilyen intézkedésről volt szó, amihez pörögni kellett fizikailag és agyilag is. Kreativitásom egy része valószínűleg a színészkedésből származik, ugyanis 12 éve tagja vagyok a Zenthe Ferenc Színház utánpótlás csoportjának és számos darabban szerepeltem. Ez nem kis munkával járt ugyan, de mindig örömmel foglalkoztam a szerepeimmel az iskola mellett.
Számomra örömet jelentene, ha segíthetnék a kollégista társaimon, és részt vehetnék a feladatokban.
A fent leírtak alapján gondolom, hogy nekem mindez nem jelentene problémát, sőt, kifejezetten élvezném a tagsági életet.
A nevem Bedő Botond, matematika szakon vagyok másodéves
hallgató. Idén hatodik évemet kezdem meg kollégistaként, távol
a szülői háztól, ez idő alatt megszoktam, és megszerettem nagy
közösségben lakni, és dolgozni. Gimi alatt nem vettem részt
aktívan a kollégiumi ügyek rendezésében, ám itt, egyetem alatt,
szerettem volna kipróbálni magam ezen a téren is, ezért tavaly
részt vettem az utánpótlás képzésben, ami igazán meghozta a
kedvem a dologhoz, továbbá sok hasznos dolgot tanított, amit
szívesen kamatoztatnék idén DB-tagként.
zador[kukac]kollegium.elte.hu
horvath.tunde@kollegium.elte.hu
Diákbizottság titkár
bedobotond97@gmail.com
Poór Katalin Anett
Alelnök, Kommunikációs és pályázati referens
poorkatalin1994@gmail.com
Diákbizottság elnök
elnok@nfk.elte.hu
tamaspapp96@gmail.com
fabeldaro@gmail.com
gordos.arpika@gmail.com
Általános tag
Vezetőség Diákbizottság
A Nándorfejérvári úti Kollégium (NFK) az Eötvös Loránd Tudományegyetem legkisebb létszámmal működő tagkollégiuma. A kollégium igazgatójának fogadó ideje: H- 21:05-22:05, Cs- 11:00-14:00. A gazdasági iroda fogadó ideje: H-Cs- 7:00-15:00, P- 7:00-13:00; fax száma: 203-81-98; telefon száma: (1) 381 2374.
A Diákbizottság a kollégisták ügyintézését elősegítendő fogadóidőt tart a szorgalmi időszakban vasárnap-csütörtök 20:00-20:30 között a DB irodában (115). Vizsgaidőszakban a facebook csoportban megbeszéltek alapján és nyári szünetben előzetes megkeresés szerint.